Բաթումի հնագիտական թանգարան

**Բաթումի հնագիտական թանգարանей** (), Վրաստանի ամենահին հնագիտական թանգարանը, որը գտնվում է Բաթում քաղաքում։ Տեղակայված է Իլյա Ճավճավաձե 77 հասցեում։

## Պատմություն
280px|thumb|left|Աջարիայի ներկայիս տարածքից հայտնաբերված իր։
Աջարիայում հնագիտական պեղումներ իրականացվել են դեռ հարյուր տարի առաջ, սակայն հայտնաբերված գտածոները լայն հասարակությանը ներկայացվել են միայն 1994 թվականին։

Ներկայումս թանգարանի հավաքածուում պահվում է շուրջ 22800 ցուցանմուշ և եզակի գտածոներ Աջարիայի ողջ տարածքից։ Դրանց թվում են մետաղադրամները, պատմական տարբեր ժամանակների կավե, ապակե, ոսկե և բրոնզե սպասք, հռոմեական արձաններ, դրոշմադիր սրբապատկերներ, խաչեր, ուղղափառ տարբեր տաճարներից Սբ․ Գևորգի ռելիեֆային պատկերներ, Հերմեսի, Աֆրոդիտեի և Էրոսի պատկերներով հունական դրոշմակնիքներ, որոնք պատրաստվել էին Հունաստանի լավագույն վարպետների կողմից, ինչպես նաև այլ ցուցանմուշներ։

2014 թվականին թանգարանը վերակառուցվել է։ Նույն տարում այցելուներին ներկայացվել է թանգարանի «ոսկե ֆոնդը» (ոսկեդրամներ և զարդեր)։

Բացի հիմնական ցուցադրությունից, թանգարանում գործում է նաև ռեստավրացիոն լաբորատորիա, որտեղ գրաֆիկորեն և լուսանկարների միջոցով ֆիքսվում են թանգարանի ֆոնդերում առկա ցուցանմուշները։ Թանգարանի կազմում առկա են նաև ֆոտոարխիվ և գիտական գրադարան։

## Ցուցադրություն
280px|thumb|left|Հունական արծաթե թևնոցներ։
Թանգարանի շենքի երկրորդ հարկում ներկայացված են քարե (Աշելյան մշակույթ) և երկաթի դարերին թվագրվող ցուցանմուշներ։ Հավաքածուի մեծ մասը Կոլխիդայի մշակույթի ցուցանմուշներ են։

Թանգարանի առաջին հարկում ներկայացված են անտիկ, վաղ և ուշ միջնադարի ցուցադրանմուշներ, որոնք հայտնաբերվել են Աջարիայի անտիկ և միջնադարյան ամրոցների պեղումներից, հատկապես Պիչվնարի քաղաքատեղիի պեղումների ժամանակ, ինչպես նաև կոլխերի (մ․թ․ա․ V դար), հունական (մ․թ․ա․ V—IV դարեր) և հելենական դամբարաններում (մ․թ․ա․ IV—III դարեր)։ Ներկայացված է անտիկ ժամանակաշրջանի հունական և հռոմեական սպասք։ Գոնիոյի բերդի պեղումներից հայտնաբերվել են հունական և հռոմեական մետաղադրամներ (այդ թվում նաև, այսպես կոչված, «Գոնիոյի գանձ» տեղանքից։ Հնագետների կողմից հայտնաբերվել է Գոնիոյի բերդի պարիսպներից մեկի մոտից)։ Բացի այդ, հավաքածուում ներկայացված են հռոմեացիների պատկերներով քանդակային պատկերներ, ինչպես նաև հելենական Սերապիս աստծո պատկերով քանդակ, ապակե և բրոնզե սպասք ու հռոմեական զարդարանքներ։

Թանգարանի հավաքածուում գտնվում են նաև Խելվաչաուրից հայտնաբերված նմուշներ, որոնք վկայում են վաղ միջնադարում Աջարիայի և արաբական աշխարհի միջև առկա կապի մասին։

## Պատկերասրահ

Zungada tool - late bronze age.jpg
Tobacco pipes in Batumi museum.jpg
Terracotta jug, Batumi museum (1).jpg
Sikila and hoop, Bronze, Georgian Iron age.jpg
Paleolithic skull from Dmanisi.jpg
Jaws from Dmanisi.jpg
Mortar and Pestle, stone, Georgian (1).jpg
Roman era beads from Makho.jpg
Janjgnari jug (1).jpg
Iron age axe, Batumi museum.jpg
Flint arrowhead in Batumi museum.jpg
Dolphin bone flute (1).jpg
Colchian axes in Batumi museum (3).jpg
Bronze lamp, Roman era, Batumi museum.jpg
Amphora in Batumi museum.jpg
Agate beads, Batumi museum.jpg
Zeus and Iris red figure bell crater.jpg
Red figure kylix, Batumi museum (3).jpg
Batumi Archaeology Museum (Photo A. Muhranoff 2011).jpg
Amphora in Batumi museum.jpg
Pichvnari, polychrome glass perfume round (1).jpg
Pichvnari, polychrome glass perfume blue (2).jpg
Pichvnari salt cellar (2).jpg
Pichvnari jug (2).jpg
Pichvnari eye beads (cropped).JPG
Pichvnari bracelet.jpg
Pichvnari beads - 5th century BCE.jpg
Pichvnari attic fluted jug 2 (1).jpg
Iron age pot from Pichvnari.jpg
Black gloss amphoryskos from Pichvnari.jpg
Red figure lekythois, Pichvnari 4th century BCE (3).jpg


## Ծանոթագրություններ

Կատեգորիա:1994 հիմնադրումներ Վրաստանում
Կատեգորիա:1994 հիմնադրված թանգարաններ
Կատեգորիա:Բաթումի թանգարաններ
Կատեգորիա:Վրաստանի հնագիտական թանգարաններ